Download "BESTYRELSESMØDE 17.5.-18.5.2011"
1 BESTYRELSESMØDE Bestyrelsesmødet er holdt i forbindelse med bestyrelsesseminaret maj 2011 på Hindsgavl. Punkt 8 og 9 behandledes 18. maj. Til stede: Erik Knudsen, Flemming Mahler Pedersen, Peter Henrik Raae, John Christensen, Marianne Karlson, Gitte Christensen, Paw Stylsvig Jeppesen, Zahraa Al- Saraf, Anna Ellen Vedel Braaby samt Carsten Claussen og Uffe Hansen fra tirsdag kl. 16. Afbud: Kasper Westh 1. Godkendelse af dagsorden Dagsordenen blev godkendt. Bestyrelsesformanden bød velkommen til de to nye elevrepræsentanter Zahraa Al-Saraf, Anna Ellen Vedel Braaby 2. Regnskab for 1. kvartal 2011 Regnskabet for 1. kvartal er kommenteret i det fremsendte materiale. Det giver grundlag for optimisme, fordi overskuddet i perioden er større end budgetteret, men forbedringen kan ikke forventes at slå væsentligt igennem i forbindelse med årsopgørelsen. Det skyldes, at lånoptagelsen til bygningskøbet er sket i dagene omkring afslutningen af kvartalet, hvorfor mange af udgifterne til lånoptagelsen ikke er kontoført endnu. Bestyrelsen tog regnskabet til efterretning. 3. Bygningsovertagelse Rektor orienterede status for byggeri og overtagelse: Skøde Tirsdag modtog skolen bevis for den digitale tinglysning af skødet på bygningen, så den nu formelt er skolens ejendom med virkning fra 1. januar Kommunen orienteres herom snarest. Lånoptagelse Købet er finansieret gennem optagelse af et midlertidigt banklån hos Danske Bank. Da dette lån ikke kunne være på plads inden skæringsdatoen 31. marts, bevilgede banken et kortvarigt overtræk på skolens konto på 22 mio. kr. Skolen finansierede den resterende del af købssummen, 1 mio. kr, gennem træk på likviditeten. Banklånet blev hurtigt derefter udbetalt. Da skødet nu er tinglyst, er processen med tinglysning af pantebrevene til de to kreditforeningslån på tilsammen 29 mio., kr sat i gang. Når lånene er udbetalt, vil skolens likviditet være forbedret med i alt 6 mio. kr, svarende til den
2 reduktion i købspris skolen har fået som følge af renoveringsefterslæb. Byggesagens afslutning Der pågår stadigvæk mangelafhjælpning på mangler, som er konstateret i forbindelse med rådgivernes gennemgang af bygningsdelene i forbindelse med de forskellige afleveringsforretninger. En del mangler er henvist til behandling i forbindelse med den afsluttende 1. års gennemgang, som Universitets- og Bygningsstyrelsen (UBST) gennemfører for bygherren (Undervisningsministeriet). Den skal finde sted inden primo december Et særligt problem i forbindelse med mangellisten er det konstaterede svigt vedr. malingen af alle flader i forhold til bygeprogrammets forskrifter vedr. malingers glansgrad. På et møde afholdt med entreprenør, arkitekt og UBST samt rådgivere og skole erklærede det involverede forsikringsselskab sig rede til at anerkende skaden. Udbedring heraf i form af nymaling af alle hvide flader skønnes, efter forsikringsselskabets første sonderinger, at have en værdi på ca. 200 tkr. Et sådant beløb er tilbudt udbetalt direkte til skolen, men da der fra rådgivernes side rejses afgørende tvivl vedr. tilstrækkeligheden af beløbet, er det indtil videre samstemmende vurderingen hos UBST, rådgivere og skole, at entreprenøren skal gennemføre hele malingen. Det er tilrådet, at skolen i samarbejde med arkitekten finder forslag til at beskytte væggene i primært de lange gange i de tre nye fløje mod det omfattende slid, der allerede kan konstateres, og som ikke forsvinder gennem en nymaling af væggene. Udestående i forhold til byggeprocessen er i øjeblikket dels inddækningen af ventilationsanlæggene på tagene, dels udeområderne. Sidstnævnte er nu for størstedelens vedkommende planeret og tilsået. Der mangler stadigvæk en løsning vedr. nogle få skråninger og miljøstationen på parkeringsområdet ved blok F. Der er afst 50 tkr til indkøb af træer til sydsiden af byggeriet. Der er efter statens regler afsat 1,5 % af byggesummen (945 tkr) til kunstnerisk udsmykning. Statens Kunstråd skal inddrages som rådgivere i brugen af dette beløb. Efter aftale med Statens Kunstråd (Udvalget for kunst i det offentlige rum) arbejdes der på et projekt, hvor Statens Kunstråd medfinansierer indkøb af 2-3 kunstværker, skabt til skolen. Skolen har efter dialog med udvalget modtaget en liste 3 forslag til kunstnere, hvoraf vi i samspil med de involverede arkitekter (Pernille Svendsen som tegnede
3 tilbygningen og Birgitte Mørk Folkmann, UBST) peget på to af de foreslåede. Udvalget forventes at indgå aftale med kunstnere snarest, hvorefter der udarbejdes to skitseforslag i løbet af efteråret. Skolen vil have vetoret over for realiseringen af skitseforslagene. Hvis begge forslag afvises af skolen, vil udvalget finansiere selve udarbejdelsen af skitseforslagene, hvorefter skolen frit kan disponere over sin del af kontraktsummen (0,9 mio. kr) til indkøb af andre værker. Hvis skitseforslagene realiseres, kan kunstværkerne forventes at være på plads næste sommer. 4. Udbud af studieretninger og valgfag Rektor orienterede om det igangværende arbejde vedrørende udbuddet af studieretninger og valgfag som led i det strategiske arbejde med studieretningsgymnasiet. Arbejdet, der er foregået i skolens strategiudvalg, har løbende været præsenteret for og diskuteret i skolens Pædagogisk Forum. Udgangspunktet er en forsimpling og fokusering af det hidtidige udbud, som giver større sandsynlighed for oprettelse af de udbudte studieretninger. Samtidigt ønskes det faglige niveau i studieretningerne øget, så alle fag er på mindst B-niveau. Strategiudvalget vil snarest færdiggøre sin indstilling til bestyrelsen, så den er klar til første møde efter sommerferien. Det forventes, at indstillingen peger på introduktion af mediefag og informationsteknologi som nye fag, mens datalogi vil udgå. I forbindelse med bestyrelsens diskussion af punktet var især de sproglige studieretninger i fokus, idet alle peger på nødvendigheden af at give skolen en klarere og mere markant profil på området, ikke mindst i forhold til grundskolen. Samtidigt skal sprogfagenes mangesidede rolle som videns-, kultur- og kommunikationsfag gerne bringes i centrum. Opfølgning af arbejdet med de sproglige studieretninger kunne ske gennem internationale samarbejder. Der blev også drøftet samarbejde og samspil Holluf Pile Skole. 5. Investeringsplan Rektor forelagde en oversigt over de investeringer, der jf. oplægget til bestyrelsesmødet i januar er planlagt til 2011 og starten af Ud over de allerede planlagte investeringer ønskes anskaffelsen af elektroniske tavler til Investeringsplanen for 2011 og starten af 2012 blev godkendt under forbehold af fremsendelse et revideret budget, som
4 de resterende klasselokaler og nyt inventar til yderligere to blokke fremrykket. En egentlig fremadrettet investeringsplan kan først udformes, når resultaterne af rådgivernes bygningsgennemgang er afsluttet efter sommerferien, og der foreligger et forslag til gennemførelsen af de nødvendige vedligeholdelsesarbejder for de næste fem år. I forbindelse hermed udformes en plan for renovering af udeområderne med bidrag fra elever og alle personalegrupper. Planen skal inddrage nabogrunden, som foreslås købt af kommunen med virkning fra foråret Næste møder Bestyrelsen vurderede samstemmende, at seminaret havde været så vellykket og udbytterigt, at der også i næste skoleår skal afholdes et tilsvarende seminar. På basis af rektors forslag valgte bestyrelsen følgende mødedatoer Onsdag 28. september kl. 17 Tirsdag 13. december kl. 17 (Budget 2012) Tirsdag 20. marts kl. 17 (Regnskab 2011) Tirsdag 22. maj kl. 12 onsdag 23. maj kl. 12 (Bestyrelsesseminar) viser investeringernes virkninger på likviditet m.m. Bestyrelsen besluttede også, at skolen nu afgiver købstilbud på nabogrunden med henblik på overtagelse i 1. kvartal af Bestyrelsen fastlagde mødedatoer for ordinære møder i næste skoleår. 7. Meddelelser Elevoptag Skolen fik i år rekordmange primæransøgere (315). Af disse var 28 til prøvning af deres uddannelsesparathed eller obligatorisk optagelsesprøve, og 15 af disse kan ikke optages. Fordelingsudvalget har, for at få plads til alle elever, flyttet 23 elever fra Tornbjerg og tilført 42 elever fra Odense Katedralskole, primært med bopæl i Odense S. Skolen vil på dette grundlag efter sommerferien optage i alt 11 klasser med til sammen godt 315 elever. Stillingsbesættelser Der er aktuelt besat 11 faste stillinger, heraf 3 med kandidater, som skal gennemgå den pædagogiske uddannelse (pædagogikum) i første år af ansættelsen. Der resterer endnu en del ansættelser, ikke mindst i form af årsvikarer, som skal læse timer, der er friholdt på grund af orlov eller pædagogikum. ElevTrivselsUndersøgelse I forlængelse af den tidligere omtalte elevtrivselsundersøgelse har elevrådet behandlet undersøgelsen og peget på en række område, hvor der er behov yderligere indsats: Materialet fra ETU placeres i bestyrelsens Fronter-rum.
5 Elevaktiviteter uden for skoletid aht det sociale miljø En mere konsekvent brug af og holdning til pc er i undervisningen Mere synlig ledelse Forbedring af introduktionsarrangementet for nye elever Samtidigt peger en sammenligning af Tornbjergs resultater med andre fynske gymnasiers på, at vi på en række punkter har behov for at forbedre os. En handlingsplan for dette udarbejdes af skolens strategiudvalg, og den offentliggøres sammen med undersøgelsens resultater på skolens hjemmeside. 8. Indsatsområder Studieretningsgymnasiet Tornbjerg Frisk, idræt og sundhed Rektor fremlagde et forslag til indsatsområder. Skolens studieretningsudbud skal opdateres, så der kommer større, så der kommer bedre balance mellem det udbudte og det faktisk oprettede. Studieretningernes profil skal skærpes samarbejdet inden for de enkelte studieretninger udbygges. Skolens strategiudvalg er ved at færdiggøre indstillingen til bestyrelsen efter to behandlinger i skolens Pædagogisk Forum. Der nedsættes efterfølgende arbejdsgrupper, som skal beskrive de nye studieretninger i udbuddet. Internationalisering skal kobles til studieretningerne Der sættes fokus på bevægelse og sundhed for hele skolen. Eliteidrætsindsatsen fortsættes som del af det samlede indsatsområde Pædagogisk fornyelse Nye undervisningsformer og materialer. Der skal nu sættes fokus på anvendelsen af nye materialer og moderne teknologi i undervisningen. It-støttet undervisning og brugen af ny teknik, nye materialer i undervisning og Web2 teknologier i undervisning. Der skal gennemføres pædagogisk forsøgsarbejde. Det kunne være omkring CL, arbejdsformer, i- bøger i undervisningen. Bedre gennemførelse Det regionale Hold fast projekt videreføres og udvikles bl.a. som resultat af forsøgsarbejdet fra foråret. Studiecenter skal sættes i drift, lektieværksted og skriveværksted skal være en del heraf. Vejledningsindsatsen skal omdefineres. Bestyrelsen ønskede at sende det klare signal, at vi har en god skole som vi vil gøre endnu bedre. Det er vigtigt at holde gang i den positive udvikling skolen er inde i og udvikle omkring studieretningsgymnasiet. Det er vigtigt at der bliver sat ledelsesmæssigt fokus på organiseringen af indsatsområderne. Arbejdet skal tage udgangspunkt viden og i at opsamle i viden. Det er vigtigt at der skabes synlighed om de enkelte tiltag og samspil med omverdenen (folkeskolen) medtænkes. Bestyrelsen ønskede desuden at der bliver igangsat ledelsesudviklingsprojekter for at understøtte udviklingen af den samlede organisation. Bestyrelsen tilsluttede sig de foreslåede indsatsområder.
6 9. Eventuelt Rektor orienterede om, at den i pressen omtalte sikkerhedsplan (i forbindelse med skoleskyderier og lignende begivenheder) er sendt til kommentering hos beredskabsmyndighederne (Odense Brandvæsen), inden den færdiggøres og sendes til formel godkendelse hos myndighederne. Erik Knudsen Flemming Mahler Pedersen Peter Henrik Raae Formand Næstformand Kasper Westh John Christensen Marianne Karlson Gitte Christensen Medarbejderrepræsentant Paw Stylsvig Jeppesen Medarbejderrepræsentant Zahraa Al-Saraf Elevrepræsentant Anna Ellen Vedel Braaby Elevrepræsentant